Държавен вестник, бр. 67, 2016 г., стр. 15

БРОЙ  67	
Д Ъ Р Ж А В Е Н  В Е С Т Н И К 	
СТР.  15  
Раздел ІV
Организационни въпроси
Чл. 31. (1) При осъществяване на своите 
правомощия председателят на комисията 
пътува в страната и в чужбина, без да се 
издава заповед за командироване. В тези 
случаи главният секретар съставя паметна 
записка, която включва всички реквизити на 
заповед и отчет за командировка.
(2) Заместник-председателите и членът 
на комисията се командироват в страната 
и чужбина със заповед на председателя на 
комисията. 
Чл. 32. (1) Членовете на комисията ползват 
отпуските, предвидени в трудовото законо­
дателство.
(2) Ползването на отпуск от заместник-
председателите и члена на комисията се 
разрешава от председателя.
(3) За ползването на отпуск от председате­
ля на комисията се съставя паметна записка 
от главният секретар, която включва всички 
реквизити на заповедта за разрешаване на 
съответния вид отпуск.
Чл. 33. Процесуалното представителство 
по спорове, по които страна е комисията 
или неин орган, се осъществява от лица, 
определени от председателя.
Г л а в а  т р е т а
СТРУКТУРА И ФУНКЦИИ НА АДМИНИ­
СТРАЦИЯТА НА КОМИСИЯТА ЗА ФИ­
НАНСОВ НАДЗОР
Раздел I
Общи положения
Чл. 34. (1) При изпълнение на своите 
правомощия комисията се подпомага от 
администрация.
(2) Председателят на комисията по предло­
жение на заместник-председател и/или глав­
ния секретар може да създава отдели и сектори 
в дирекциите. В случай че предложението 
касае ръководена от заместник-председател 
сфера на дейност, то се съгласува с него.
Чл. 35. (1) Общата численост на служи­
телите в администрацията на комисията е 
250 щатни бройки.
(2) Длъжностното разписание на адми­
нистрацията на комисията се утвърждава от 
председателя на комисията.
Раздел ІІ
Главен секретар
Чл. 36. (1) Административното ръковод­
ство на администрацията на комисията се 
осъществява от главния секретар.
(2) Главният секретар под прякото ръко­
водство и след съгласуване с председателя 
осигурява функционирането на администра­
цията на комисията и взаимодействието 
между отделните структурни звена.
(3) При отсъствие на главния секретар от 
страната или когато той ползва законоустано­
вен отпуск, неговите функции се изпълняват 
от определен от председателя на комисията 
за всеки конкретен случай служител на ръ­
ководна длъжност.
Чл. 37. Главният секретар:
1. ръководи администрацията на коми­
сията;
2. организира разпределението на задачите 
за изпълнение между административните 
звена на комисията;
3. координира и контролира администра­
тивните звена за точното спазване на норма­
тивните актове и законните разпореждания 
на председателя и органите на комисията;
4. отговаря за планирането и отчетността 
при изпълнението на ежегодните цели на 
администрацията на комисията;
5. представлява администрацията на ко­
мисията съобразно правомощията, предоста­
вени му от председателя на комисията, пред 
юридически и физически лица в страната и 
в чужбина;
6. координира и контролира изграждането 
на единна информационно-комуникационна 
инфраструктура, осигуряваща дейността на 
комисията и на нейната администрация;
7. координира и контролира подготовката 
на материалите за заседанията на комисията;
8. отговаря за функционирането на сис­
темата за финансово управление и контрол;
9. организира и контролира съхраняването 
на документите и другите носители на инфор­
мация, както и предоставянето на публичната 
информация на гражданите, юридическите 
лица и държавните органи;
10. ръководи управлението на човешките 
ресурси и утвърждава длъжностните харак­
теристики на служителите;
11. предлага за утвърждаване функционал­
ните характеристики на административните 
звена на комисията, като за дирекциите, 
включени в трите управления, предложени­
ето се съгласува със съответния заместник-
председател;
12. ръководи, координира и контролира 
документооборота;
13. определя условията и реда за ползване 
на имуществото, предоставено на комисията;
14. координира оперативното взаимодейст­
вие на комисията с органите на законодател­
ната, изпълнителната и съдебната власт, както 
и с органите на местното самоуправление и 
с неправителствени организации;
15. организира, координира и контролира 
цялостната дейност по подготовката, отпечат­
ването и разпространяването на официалния 
бюлетин и другите издания на комисията;